Zadruga (TV emisija)

***Zadruga*** je srpski rijaliti-šou koji se od 6. septembra 2017. prikazuje na televiziji Pink. Cilj učesnika ovog rijalitija je da za nekoliko meseci pokušaju da prevaziđu sva izbacivanja kako bi došli do finalne epizode rijalitija, u kojoj će pokušati osvojiti prvo mesto i novčanu nagradu.

Zadruga je naslednik dugogodišnjeg rijaliti programa *[[Farma (Srbija)|Farma]]*.

## Natjecatelji

* Miljana Kulić (Zadruga: 1-7)
* Marija Kulić (Zadruga: 1-6)
* Zola (Zadruga: 2-7)
* Tara Simov (Zadruga: 3-5)
* Ivan Marinković (Zadruga: 6-7)
## Istorijat
*Zadruga* je rijaliti-šou nastao u Srbiji. Ovaj šou nastao je na ideju vlasnika televizije Pink, Željka Mitrovića. U izgradnji scenografije učestvovao je tim eksperata iz Holivuda. Na projektu je angažovano 1500 ljudi. Učesnike prati 140 kamera, a gledaoci mogu da prate dešavanja iz više uglova. U okviru kompleksa „Zadruga”, u prvoj sezoni, nalazio se i mehanizam koji je kontrolisao vremenske uslove, pa su učesnici često imali iznenadnu kišu.

## Koncept
U Šimanovcima, na preko dva hektara zemlje izgrađen je čitav kompleks sa više zgrada. U sklopu kompleksa nalazi se i veštačko jezero. U sklopu kompleksa nalazi se bela kuća, gde konstantno boravi tridesetak poznatih ličnosti, koji se 11 meseci bore za nagradu od 50.000 evra.

Po konceptu rijalitija, svakog ponedeljka ujutru se proglašava *Vođa* zadruge, kojeg uvek bira izbačeni učesnik. Vođa ima velike pogodnosti, te živi u luksuzu i spava u hotelu, posebno izgrađenog za njega ili nju, ali zato ponedeljkom uveče bira dva *potrčka*, koji moraju slušati sva naređenja vođe i spavati u maloj prostoriji na podu. Ponedeljkom se takođe u studiju nalaze novinari koji govore na različite teme koje se tiču dešavanja u okviru „Zadruge”. Utorkom se u gradu, pored dnevnih aktivnosti i igara, dešava žurka. Sredom uveče učesnici odgovaraju na pitanja gledalaca, dok četvrtkom porodice zadrugara dolaze u studio, a potom se zadrugarima puštaju svi video-klipovi o događajima iz samog rijalitija. Petkom učesnici igraju igru istine. Svake subote održavaju se nominacije, prvog nominovanog biraju ukućani, biraju između dva potrčka, onaj ko dobije više glasova je nominovan, dok drugi nominovan uvek bude učesnik koji te nedelje ima najmanje SMS glasova publike, produkcija ima pravo da kazni još učesnika nominacijom ukoliko proceni da ponašanje određenog takmičara nije bilo u skladu sa pravilima igre te nedelje. Nedeljom popodne svi takmičari idu na luksuzno ostrvo koje se nalazi u okviru rijalitija i tamo se održava porodični sastanak, uveče je na programu izbacivanje i neko od nominovanih napušta belu kuću.

Takmičari mogu da se ispovedaju drvetu mudrosti, koje se nalazi u Rajskom vrtu. Drvo je jako lukavo pa često takmičarima nudi pakt, u kome obično učesnici pokažu svoje najgore osobine, spremnost da izdaju prijatelja, pokažu ljubomoru, pohlepu i gordost.

Učesnici u sklopu rijalitija imaju sopstvenu prodavnicu u koju idu svakog ponedeljka ili četvrtka, kazino, noćni klub, kozmetički salon, pab, bazen, sud, sobu za rehabilitaciju, sobu za izolaciju, radionicu i farmu. Od druge sezone, kompleks se proširio, te je u grad ukljičen i šiša bar, kafić „Dubioza”, restoran brze hrane, parking, zalagaonica, nautička prodavnica, tajna mračna soba, „Melanijina” palata u okviru koje se nalazi drevna proročica, veliki morski zaliv koji ima i sopstveno ostrvo. Sud se koristi samo utorkom, za vreme žurke, ukoliko takmičari naprave prestup. Sve ostale zgrade su stalno otvorene, ali takmičari moraju da plate od svog nedeljnog budžeta (budžet može biti 20e, 30e ili 40e za nedelju dana, budžet deli vođa, po ličnom nahođenju) kako bi ih koristili. Zalagaonica se koristi četvrtkom gde takmičari donose sve što su kreativno pravili u prethodnih sedam dana, kako bi dobili novac za to.

## Pregled sezona

## Sezona 1 (2017/18)
* Prva sezona Zadruge počela je 6. septembra 2017, a završila se 20. juna 2018. godine. Trajala je 287 dana, tj. 41 nedelju. Pobednica prve sezone je, **[[Kristina Kockar|Kristina Kija Kockar]]**, koja je odnela ubedljivu pobedu od 55,14 % ukupnih glasova dok je drugoplasirana Luna Đogani imala 21,26 %. Kija je osvojila glavnu nagradu od 50.000€ kao i brojne druge poklone.
* Glavna tema tokom cele sezone je bio *ljubavni trougao* između Slobe Radanovića, Lune Đogani i pobednice Kristine Kockar. Sloba je započeo vezu sa Lunom, iako je bio u braku sa Kristinom, koja je zatim ušla u rijaliti u želji da spasi brak. Ova priča je imala veliko pokriće medija i donela je veliku gledanost šouu. Takođe, Miljana Kulić, koja je zatrudnela tokom svog boravka u Parovima, ušla je u Zadrugu kao trudnica i u vreme finala je bila u osmom mesecu. Sanja Stanković i Jovana Tomić Matora su započele vezu i otvoreno su izjasnile svoju homoseksualnost naišavši na podršku publike, koja ih je držala u rijalitiju do samog kraja.
* Učesnik Zoran Marjanović je uhapšen nakon što je napustio rijalitiji pod sumnjom da je izvršio ubistvo svoje supruge, pevačice Jelene Marjanović. Još jedna kontreverza vezuje se za učešće Mine Vrbaški, poznata po navodnoj ljubavnoj aferi sa Šakom Polumentom, koja je ušla u rijaliti kao maloletno lice.

### Učesnici

### Nominacije

**Fusnote:**

#  Branka Black Rose je samoinicijativno napustila takmičenje.
#  Zoran Marjanović je samoinicijativno napustio takmičenje.
#  Smilja Janković je diskvalifikovana zbog neprimerenog ponašanja.
#  Uroš Ćertić je samoinicijativno napustio takmičenje.
#  Žarko Stojanović je diskvalifikovana zbog neprimerenog ponašanja.
#  MC Damiro je samoinicijativno napustio takmičenje, čime je u obavezi da plati kaznu od 50.000€ zbog kršenja ugovora.
#  Marko DNK je diskvalifikovana nakon fizičkog napada na Milana Miloševića.
#  Anđela Veštica je diskvalifikovana nakon fizičkog napada na Jelenu Golubović.
#  Jelena Golubović je napustila takmičenje iz zdravstvenih razloga.
#  Miljan Vračević je samoinicijativno napustio takmičenje, čime je u obavezi da plati kaznu od 50.000€ zbog kršenja ugovora.
#  Jelena Krunić je diskvalifikovana nakon fizičkog napada na Nadeždu Biljić.
#  Marko Janjušević je samoinicijativno napustio takmičenje.
#  Miki Đuričić je samoinicijativno napustio takmičenje.
#  Nadežda Biljić je samoinicijativno napustila takmičenje, čime je u obavezi da plati kaznu od 50.000€ zbog kršenja ugovora.

## Sezona 2 (2018/19)
* Druga sezona Zadruge počela je 6. septembra 2018, a kraj se očekuje 6. jula 2019. godine. Zadruga je znatno proširena i uključuje jezero i kompleks novih objekata sa druge strane obale.
* Tokom boravka u Zadruzi, Mina Vrbaški je javno priznala da se zbog teškog finansijskog stanja ranije bavila prostitucijom. Iako je učesnica naišla na podršku drugih takmičara, ovaj gest je izazvao negodovanje gledalaca s obzirom na činjenicu da se osoba takve prošlosti svakodnevno prikazuje na televiziji sa nacionalnom frekvencijom. Ovo je takođe prvi slučaj da se neko otvoreno izjasnio na tu temu, premda se isto spekulisalo za brojne druge učesnice različitih rijaliti programa. Kontraverza se vezuje i za učešće Zerine Hećo koja je pod navodnom sumnjom da boluje od raka obrijala glavu, tvrdeći da joj je kosa počela opadati, iako nije bila pod hemoterapijom. Ona je iste nedelje izbačena odlukom publike, koja je osudila ovakvo ponašanje učesnice.

### Učesnici

### Nominacije

*  vođa
*  omiljena osoba
*  potrčko

*  izbačeni
*  diskvalifikovani
*  svojevoljno napustili
*  gosti

**Fusnote:**

#  Marko Cvetićanin je diskvalifikovan zbog fizičkog napada na Mirka Gavrića.
#  Mirko Gavrić je samoinicijativno napustio takmičenje, čime je u obavezi da plati kaznu od 50.000€ zbog kršenja ugovora.
#  Bojan Gaćeša je diskvalifikovan nakon neprimerene šale na račun Milice Rakić, žrtve bombardovanja 1999. godine.
#  Vladimir Tomović je diskvalifikovan nakon fizičkog napada na Aleksandru Subotić.
#  Suzana Perović je kažnjena dvonedeljnim honorarom i direktnom nominacijom usled agresivnog ponašanja prema Damiru.
#  Stanija Dobrojević je napustila takmičenje zbog zdravstvenih razloga 34 dana. Vratila se 151. dana.
#  MC Damiro je samoinicijativno napustio takmičenje, čime je u obavezi da plati kaznu od 50.000€ zbog kršenja ugovora, kao i kaznu od 50.000€ iz prve sezone.
#  Đekson je ušao u Zadrugu tokom žurke na kojoj je nastupao, međutim odlučio je da ostane kao gost.
#  Nadežda Biljić je zbog teškog psihičkog stanja samoinicijativno napustila takmičenje, čime je u obavezi da plati kaznu od 50.000€ zbog kršenja ugovora, kao i kaznu od 50.000€ iz prve sezone. Nadežda se vratila u Zadrugu 179. dana.
#  Lazar Jeremić je kažnjen mesečnim honorarom i direktnom nominacijom zbog vređanja Bore Santane na nacionalnoj osnovi.
#  Nemanja Tošić je diskvalifikovan zbog agresivnog ponašanja i fizičkog napada na Brendona.
#  Karađorđe Subotić i Ivana Vrbaški su ušli u Zadrugu u okviru svoje veridbe.
#  U okviru tajnog zadatka, blizanci Mika i Giba su zamenili mesta u Zadruzi. Ukoliko uspešno obave tajni zadatak, ponovo će moći da uđu kao ravnopravni takmičari.
#  Jelena Golubović je samoinicijativno napustila takmičenje, čime je u obavezi da plati kaznu od 50.000€ zbog kršenja ugovora.
#  Marija Kulić je samoinicijativno napustila takmičenje zbog porodičnih problema 91. dana. Vratila se 130. dana.
#  Vladimir T. je nakon izbacivanja vraćen u Zadrugu zbog predstojeće Zadrugovizije.
#  Ljuba Pantović je napustila Zadrugu zbog operacije, a nakon 4 dana se vratila.
#  Aleksandra Subotić je diskvalifikovana zbog fizičkog napada na Minu Vrbaški, čime je u obavezi da plati kaznu od 50.000€ zbog kršenja ugovora.
#  Zerina Hećo i Bane Čolak su kažnjeni mesečnim honorarom i direktnom nominacijom zbog lažnih optužbi i pominjanja produkcije, kao i zbog okretanja kamera.
#  Nakon organizovanog baraža u Zadrugu su se vratili Vladimir Todorović, Marko Stolić i Višnja Petrović.
#  Zerina Hećo je kažnjnena direktnom nominacijom zbog neprimerenog i nedoličnog ponašanja. 
#  Miljana Kulić je kažnjena dvonedeljnim honorarom i direktnom nominacijom.

## Kritike
* Iako veoma popularan, rijaliti program *Zadruga* nailazi na konstantne kritike javnosti zbog plasiranja scena verbalnog i fizičkog nasilja, pornografskog sadržaja i neprimerenog rečnika.
* Program je takođe osuđivan i zbog nepoštovanja sopstvenih pravila... Najpoznatiji primer je iz prve sezone kada su mediji pisali o tome da je Luna Đogani posedovala mobilni telefon tokom boravka u rijalitiju, iako je takmičarima zabranjen kontak sa spoljnim svetom.
* Govorilo se i o nepoštovanju odluka gledalaca i nameštenim eliminacijama.

## Reference